มันนี่ทูเดย์
กสิกรฯ ตั้งผู้บริหาร
13 ม.ค. 2560

กสิกรฯ ตั้งผู้บริหาร
รายงานข่าวจากธนาคารกสิกรไทย เปิดเผยว่า คณะกรรมการธนาคาร ได้มีมติแต่งตั้งผู้บริหารในตำแหน่งรองกรรมการผู้จัดการอาวุโส 2 คน ประกอบด้วย นายพัชร สมะลาภา ทำหน้าที่ดูแลรวม 3 สายงาน ประกอบด้วย สายงานธุรกิจลูกค้าผู้ประกอบการ สายงานธุรกิจลูกค้าบรรษัท และสายงานธุรกิจลูกค้าบุคคลและเครือข่ายบริการ และนายธิติ ตันติกุลานันท์ ทำหน้าที่ผู้บริหารสายงานธุรกิจตลาดทุน ธนาคารกสิกรไทย
พร้อมกันนี้ ที่ประชุมคณะกรรมการยังได้แต่งตั้ง 4 รองกรรมการผู้จัดการ ประกอบด้วย นายสุวัฒน์ เตชะวัฒนวรรณา ทำหน้าที่ผู้บริหารสายงานธุรกิจลูกค้าบรรษัท นายสุรัตน์ ลีลาทวีวัฒน์ ทำหน้าที่ผู้บริหารสายงานธุรกิจลูกค้าผู้ประกอบการ นายอนันต์ ลาภสุขสถิต และนายภัทรพงศ์ กัณหสุวรรณ ทำหน้าที่ Co-World Business Group Head